Ehdotus: neuvoston asetus Jugoslavian liittotasavaltaan liittyvien varojen jäädyttämisestä ja sijoitusten kieltämisestä annetun asetuksen (EY) N:o 1294/1999 muuttamisesta annetun asetuksen (EY) N:o 723/2000 muuttamisesta /* KOM/2000/0298 lopull. */





Ehdotus: NEUVOSTON ASETUS Jugoslavian liittotasavaltaan liittyvien varojen jäädyttämisestä ja sijoitusten kieltämisestä annetun asetuksen (EY) N:o 1294/1999 muuttamisesta annetun asetuksen (EY) N:o 723/2000 muuttamisesta (komission esittämä) PERUSTELUT Neuvosto antoi 6 päivänä huhtikuuta 2000 asetuksen (EY) N:o 723/2000, jolla muutettiin muun muassa neuvoston asetuksen (EY) N:o 1294/1999 2 artiklaa ja lisättiin kyseiseen asetukseen liitteet IV, V ja VI. Liitteessä VI pitäisi olla luettelo yhtiöistä, yrityksistä, laitoksista ja yhteisöistä, joihin ei sovelleta Jugoslavian liittotasavallan vastaisia taloudellisia pakotteita. Asetuksen (EY) N:o 723/2000, jolla muutetaan neuvoston asetuksen (EY) N:o 1294/1999 2 artiklaa ja lisätään mainitut liitteet, 1 artiklan 3 kohtaa sovelletaan 15 päivästä toukokuuta 2000. Koska liitteessä VI olevan luettelon laatimisessa tarvittavien tietojen saamisessa on ilmennyt odottamattomia teknisiä ja hallinnollisia vaikeuksia, 1 artiklan 3 kohdan voimaantuloa on siirrettävä. Uudeksi voimaantulopäiväksi ehdotetaan 30 päivää kesäkuuta 2000. Ehdotus: NEUVOSTON ASETUS Jugoslavian liittotasavaltaan liittyvien varojen jäädyttämisestä ja sijoitusten kieltämisestä annetun asetuksen (EY) N:o 1294/1999 muuttamisesta annetun asetuksen (EY) N:o 723/2000 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 60 ja 301 artiklan, ottaa huomioon komission ehdotuksen [1], [1] EYVL C [...], [...], s. [...]. sekä katsoo seuraavaa: (1) Neuvosto antoi 6 päivänä huhtikuuta 2000 Jugoslavian liittotasavaltaan liittyvien varojen jäädyttämisestä ja sijoitusten kieltämisestä annetun asetuksen (EY) N:o 1294/1999 muuttamisesta annetun asetuksen (EY) N:o 723/2000, ja asetus tuli voimaan 8 päivänä huhtikuuta 2000. (2) Mainitun asetuksen 1 artiklan 3 kohtaa on määrä soveltaa 15 päivästä toukokuuta 2000, jotta ehditään laatia luettelo Jugoslavian liittotasavallan alueella sijaitsevista, rekisteröidyistä tai perustetuista yhtiöistä, yrityksistä, laitoksista ja yhteisöistä lukuun ottamatta Kosovon maakunnassa ja Montenegron tasavallassa sijaitsevia, rekisteröityjä tai perustettuja, joiden ei katsota olevan Jugoslavian liittotasavallan hallituksen eikä Serbian tasavallan hallituksen omistuksessa tai valvonnassa eikä yhteiskunnan omistamia. (3) Lisäaikaa tarvitaan liitteessä VI olevan luettelon laatimisessa tarvittavien tietojen saamiseksi. (4) Asetuksen (EY) 723/2000 1 artiklan 3 kohtaa olisi siksi sovellettava 30 päivästä kesäkuuta 2000, ON ANTANUT TÄMÄN ASETUKSEN: 1 artikla Korvataan asetuksen (EY) N:o 723/2000 2 artiklan toinen virke seuraavasti: "Edellä olevan 1 artiklan 3 kohtaa sovelletaan 30 päivästä kesäkuuta 2000 alkaen." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 15 päivästä toukokuuta 2000 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja